Diari Oficial de la Generalitat Valenciana


Sumari del DOGV 9617, del 14-06-2023 (2023/6535)

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció corresponents a la línia d'evacuació de 30 kV des del centre de seccionament fins a la Subestación Valle Solar renovables 400/30 kV i a les línies d'interconnexió internes de baixa tensió entre els mòduls fotovoltaics i els inversors i d'alta tensió (30 kV) entre els diferents centres de transformació i de seccionament, pertanyents a una central fotovoltaica denominada FV Elawan Ayora I, i la seua infraestructura d'evacuació, a situar als termes municipals de Jarafuel i Zarra. Expedient ATALFE/2020/111.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9617

Data del DOGV
:   14-06-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/6535


Data del document
:   30-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a nova informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció corresponents a la línia d'evacuació de 30 kV des del centre de seccionament fins a la Subestación Valle Solar renovables 400/30 kV i a les línies d'interconnexió internes de baixa tensió entre els mòduls fotovoltaics i els inversors i d'alta tensió (30 kV) entre els diferents centres de transformació i de seccionament, pertanyents a una central fotovoltaica denominada FV Elawan Ayora I, i la seua infraestructura d'evacuació, a situar als termes municipals de Jarafuel i Zarra. Expedient ATALFE/2020/111. [2023/6535]  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a nova informació pública, d'acord amb l'article 23.5 del Decret llei 14/2020, les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica descrita a continuació, a conseqüència de la modificació del traçat de la línia d'evacuació i de les línies d'interconnexió internes de la planta amb la finalitat que aquesta no afecte la zona de protecció de la carretera CV-441 segons el condicionat establit per la Diputació de València en el seu informe de data 19.10.2022 acceptat pel sol·licitant:  
  
Peticionari: Elawan Energy, SL, CIF B85XXXX15 i amb domicili social al carrer Ombú, 3, CP 28585 Madrid.  
Tipus d'instal·lació elèctrica:  
- Línies d'interconnexió internes de baixa tensió entre els mòduls fotovoltaics i els inversors i d'alta tensió (30 kV) entre els diferents centres de transformació i de seccionament pertanyents a la de la planta fotovoltaica FV Elawan Ayora I.  
- Línia elèctrica subterrània d'alta tensió (30 kV) d'evacuació de la planta fotovoltaica FV Elawan Ayora I, entre el centre de seccionament i la Subestación (SET) Valle Solar renovables 400/30 kV.  
Emplaçament de les línies elèctriques objecte de la modificació:  
- Línies d'interconnexió:  
Polígon 503, parcel·les 1, 10, 11, 9001 i 9002, del terme municipal de Jarafuel (València).  
Polígon 1, parcel·les 6, 7, 19, 9002 i 9005, del terme municipal de Zarra (València).  
- Línia d'evacuació:  
Polígon 1, parcel·les 19, 20, 21 i 9001; polígon 506, parcel·les 2, 5, 6, 7, 8, 9, 9003 i 9004, i polígon 508, parcel·les 4, 5, 9, 17, 9001, 9004 i 9005, del terme municipal de Zarra.  
Òrgan competent per a autoritzar la instal·lació: Direcció General d'Indústria, Energia i Mines de València de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Annex de modificació de projectes de la planta solar fotovoltaica Elawan Ayora I 33,981 MWp i línia subterrània 30 kV Elawan Ayora I.  
  
Pressupost: no es modifica.  
Característiques principals:  
- Línies d'interconnexió:  
Baixa tensió: línies elèctriques subterrànies (directament soterrades o entubades sota camins o cursos d'aigua) de corrent continu formades cadascuna per dos conductors unipolars d'alumini de 400 mm² de secció amb aïllament XLPE i tensió nominal 1,5/1,5 kV. Aquestes línies connecten caixes de string amb els inversors.  
Alta tensió: línies elèctriques trifàsiques subterrànies (directament soterrades o entubades sota camins o cursos d'aigua) d'alta tensió de 30 kV simple circuit amb un conductor per fase constituït per cable unipolar aïllat d'alumini de 240 mm², 400 mm² o 630 mm² de secció segons els trams, de tensió nominal 18/30 kV, aïllament XLPE i coberta exterior de poliolefina termoplàstica (RHZ1). Aquestes línies connecten el centre de transformació núm. 3 amb el centre de seccionament (cables de 630 mm² de secció), el centre de transformació núm. 4 amb el núm. 5 (cables de 240 mm² de secció) i el centre de transformació núm. 6 amb el núm. 7 (cables de 400 mm² de secció).  
- Línia d'evacuació: línia elèctrica trifàsica subterrània d'alta tensió de 30 kV simple circuit (directament soterrades o entubades sota camins o cursos d'aigua) amb dos conductors per fase constituïts per cable unipolar aïllat d'alumini de 630 mm² de secció i de tensió nominal 18/30 kV (cable KPG6-QH 91/30 kV 1 x 630 mm² AL + H16)). La línia connecta el centre de seccionament amb la Subestación (SET) Valle Solar renovables 400/30 kV.  
- Resta d'informació: https://cindi.gva.es/auto/energia/InformacionPublica/Valencia/ATALFE\_2020\_111/  
Finalitat: evacuació de l'energia elèctrica generada mitjançant una instal·lació solar fotovoltaica a la xarxa de transport d'energia elèctrica.  
L'expedient ATALFE/2020/111 disposa de declaració d'impacte ambiental formulada per la Direcció General de Qualitat i Educació Ambiental, publicada en el DOGV núm. 9560, de 23 de març de 2023.  
L'expedient ATALFE/2020/111 va ser sotmés a informació pública íntegrament:  
https://cindi.gva.es/auto/energia/InformacionPublica/Valencia/ATALFE\_2020\_111/  
DOGV núm. 9373, d'1 de juliol de 2022, i BOP núm. 123, de 29 de juny de 2022.  
La documentació serà exposada per a consulta pública en l'adreça electrònica següent: https://cindi.gva.es/es/web/energia/valencia, en castellà i https://cindi.gva.es/va/web/energia/valencia, en valencià, en l'apartat «Informació pública», disponibles l'endemà de la publicació.  
  
La qual cosa es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació disposada en l'adreça electrònica indicada o presencialment en el Servei Territorial d'Indústria, Energia i Mines de València, situat el carrer de Gregorio Gea, 27, de València, així com dirigir a aquest servei territorial les al·legacions que es consideren oportunes en el termini de trenta (30) dies hàbils comptador a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/va/inicio/procedimientos'id\_proc=15203&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos que siguen procedents contra la resolució definitiva del procediment.  
  
València, 30 de maig de 2023.- El cap del Servei Territorial d'Indústria, Energia i Mines: Roberto Ánchel Añó.